Diari Oficial de la Generalitat Valenciana


Sumari del DOGV 9493, del 20-12-2022 (2022/11168)

Bases específiques i convocatòria del procés selectiu per a la cobertura en propietat de tres places d'auxiliar administratiu o administrativa, emmarcat en els processos d'estabilització d'ocupació temporal per concurs.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9493

Data del DOGV
:   20-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11448


Data del document
:   28-11-2022

Organisme emissor
:   Ajuntament de Sedaví

Tipus de document
:   Anunci

Descriptors 

:   * Sedaví
    * concurs administratiu

Bases específiques i convocatòria del procés selectiu per a la cobertura en propietat de tres places d'auxiliar administratiu o administrativa, emmarcat en els processos d'estabilització d'ocupació temporal per concurs. [2022/11975]  
Per Resolució d'Alcaldia número 2408 de 25 de novembre de 2022 es van aprovar les bases específiques i convocatòria del procés selectiu per a la cobertura en propietat de tres places d'auxiliar administratiu o administrativa de l'Ajuntament de Sedaví, emmarcat en els processos d'estabilització d'ocupació temporal per concurs (DA 6a i DA 8a)  
El text íntegre de les bases aprovades és el següent:  
  
Bases específiques del procés selectiu per a la cobertura en propietat de tres places d'auxiliar administratiu/iva de l'Ajuntament de Sedaví, emmarcat en els processos d'estabilització d'ocupació temporal per concurs (DA 6a i 8a).  
  
Primera. Objecte de la convocatòria i tramitació d'urgència  
1.1. Objecte de la convocatòria.  
És objecte de les presents bases la regulació per a la convocatòria i procés de selecció de personal funcionari de carrera i personal laboral fix mitjançant un procediment d'estabilització d'ocupació temporal per concurs, dins del marc general d'execució de l'oferta pública d'ocupació extraordinària corresponent a l'exercici de l'any 2022, aprovada per Resolució d'Alcaldia núm. 1084, de data 26 de maig de 2022, i publicada en el Diari Oficial de la Generalitat Valenciana núm. 9350, de data 30 de maig de 2022.  
  
Les característiques de les places estructurals vacants són:  
  
Denominació de la plaça Auxiliar administratiu/iva  
Número de plaça 25F, 39F i 50F  
Règim Funcionari  
Unitat/Àrea/Escala/Subescala General, auxiliar  
Grup/Subgrup/Categoria professional C2  
Titulació exigible ESO  
Nre. de vacants 3  
Sistema selectiu Concurs  
Data des que està coberta temporalment i ininterrompudament 25F: 26.10.2006  
39F i 50F: 02.11.2005  
  
  
Les funcions a desenvolupar seran totes les corresponents a la plaça i, en concret, les que la relació de llocs de treball vigent en cada moment a l'Ajuntament assigne al lloc de treball al qual va resultar adscrita la persona seleccionada, així com qualsevol altra tasca que, corresponent a la seua categoria professional, li puga ser encomanada.  
  
Les retribucions a percebre seran les corresponents a la plaça i al lloc de treball al qual va resultar adscrita la persona seleccionada, en atenció a la qualificació professional, la legislació i les consignacions pressupostàries vigents.  
1.2. Tramitació d'urgència.  
Atesa la previsió continguda en la disposició addicional quarta de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i a la vista del que s'estableix en l'article 33 de la Llei 39/2015, d'1 d'octubre, del procediment administratiu comú de les administracions públiques, es declara la tramitació d'urgència en el present procediment i tots els terminis previstos legalment es redueixen a la meitat, a excepció del termini fixat per a la presentació d'instàncies i de recursos.  
  
Segona. Condicions d'admissió d'aspirants  
Per a formar part en les proves de selecció, d'acord amb el que s'estableix en l'article 56 del text refós de la Llei de l'Estatut Bàsic de l'Empleat Públic, aprovat per Reial decret legislatiu 5/2015, de 30 d'octubre, serà necessari reunir les següents condicions generals, en la data que finalitze el termini de presentació d'instàncies:  
  
a) Tindre la nacionalitat espanyola, sense perjudici del que es disposa en l'article 57 del text refós de la Llei de l'Estatut Bàsic de l'Empleat Públic aprovat pel Reial decret legislatiu 5/2015, de 30 d'octubre.  
b) Posseir la capacitat funcional per a l'acompliment de les tasques.  
c) Haver fet els setze anys i no excedir, si és el cas, l'edat màxima de jubilació forçosa, per a l'accés a l'ocupació pública.  
d) No haver sigut separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions similars a les que exercien en el cas del personal laboral, en el qual haguera sigut separat o inhabilitat. En cas que siga nacional d'un altre Estat, no estar en situació d'inhabilitació o en una situació equivalent, ni haver sigut objecte de cap sanció disciplinària o equivalent que impedisca, en el seu Estat, en els mateixos termes, l'accés a l'ocupació pública.  
  
e) Posseir la titulació exigida per a cada plaça.  
  
Tercera. Igualtat de condicions  
D'acord amb el que s'estableix en l'article 37.1 del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, en les presents proves seran admeses les persones amb diversitat funcional en igualtat de condicions que la resta d'aspirants. Les condicions personals d'aptitud per a l'exercici de les funcions corresponents a les categories incloses s'acreditaran, si és el cas, mitjançant un dictamen vinculant expedit per un equip multiprofessional competent, que haurà de ser emés amb anterioritat a la iniciació de les proves selectives.  
Els òrgans de selecció establiran, segons l'Ordre PRE/1822/2006, de 9 de juny, per a les persones aspirants amb diversitat funcional que així ho sol·liciten, les adaptacions possibles de temps i mitjans per a la realització de les proves. A aquest efecte, les persones interessades hauran de presentar la petició concreta en la instància de participació en la convocatòria i, a l'efecte que els òrgans de selecció puguen valorar la procedència o no de la concessió del que s'ha sol·licitat, la persona candidata adjuntarà el dictamen tècnic facultatiu emés per l'òrgan tècnic de qualificació del grau de minusvalidesa competent, que acredite de manera fefaent les circumstàncies de diversitat funcional permanent que han donat origen al grau de minusvalidesa reconegut.  
  
Quarta. Forma, termini de presentació d'instàncies, documentació a presentar i taxa  
La convocatòria de cada procediment de selecció s'aprovarà per acord adoptat per la Junta de Govern Local, en virtut de la Resolució d'Alcaldia núm. 1245, de 16 de juliol de 2019.  
L'anunci de la convocatòria sense el text íntegre en el Boletín Oficial del Estado determinarà l'inici del termini de presentació d'instàncies.  
  
Qui desitge prendre part en aquest procés selectiu haurà de presentar les instàncies emplenant el formulari electrònic de participació que estarà operatiu a partir de l'endemà de la publicació de la convocatòria en el Boletín Oficial del Estado (BOE), en la seu electrònica de l'Ajuntament de Sedaví (https://sedavi.sede.dival.es/carpetaciudadana/tramite.aspx'idtramite=160 43). En aquest entorn es realitzaran tots els tràmits de presentació de la sol·licitud de participació i l'aportació de documents. Les sol·licituds es dirigiran a l'Alcaldia-Presidència de l'Ajuntament, i quedaran anotades en el Registre electrònic general de l'Ajuntament, seran presentades exclusivament per aquest procediment telemàtic, de conformitat al que s'estableix en l'article 9.3.f de l'Ordenança municipal reguladora de l'administració electrònica, a l'empara de l'article 14.3 Llei 39/2015.  
  
Les sol·licituds de participació hauran d'emplenar-se seguint les instruccions que s'indiquen, i caldrà identificar-se en la mateixa seu electrònica per qualsevol dels sistemes d'identificació i signatura electrònica admesos.  
La presentació per aquesta via permetrà:  
- La inscripció telemàtica en el model oficial.  
- Annexar documents a la sol·licitud de participació.  
- El pagament electrònic de les taxes.  
- El registre electrònic de la sol·licitud de participació.  
La sol·licitud de participació es considerarà presentada i registrada a l'Ajuntament de Sedaví en el moment en què siga completat tot el procés telemàtic. Les persones aspirants hauran de guardar el justificant generat de registre i pagament, si escau, com a confirmació de la presentació telemàtica.  
Aquelles sol·licituds de participació emplenades o registrades per altres mitjans diferents a la via telemàtica indicada anteriorment, es tindran per no presentades en termini.  
La falta de pagament de les taxes per la via indicada en aquesta convocatòria o fer-ho fora de termini determinarà l'exclusió de la persona aspirant, que no tindrà dret a participar en el procés selectiu objecte d'aquesta convocatòria.  
El termini per a presentar aquestes instàncies serà de vint dies hàbils comptats a partir de l'endemà de la publicació de l'anunci de la convocatòria en el Boletín Oficial del Estado.  
Les bases íntegres es publicaran en el Diari Oficial de la Generalitat Valenciana i en la seu electrònica de l'Ajuntament, i se n'inserirà un extracte de la convocatòria en el Boletín Oficial del Estado.  
Les persones aspirants que participen i tinguen algun tipus de discapacitat el faran constar en la seua instància, declararan que reuneixen les condicions exigides per la normativa aplicable i indicaran les adaptacions de temps i mitjans necessaris per a assegurar la seua participació en igualtat de condicions amb els altres aspirants. A la seua instància adjuntarà el certificat de discapacitat que acredite les deficiències permanents que han donat lloc al grau de discapacitat reconegut, perquè posteriorment el tribunal entre a valorar la procedència o no de les adaptacions sol·licitades. Una vegada analitzades les necessitats específiques de cadascuna de les persones aspirants amb aquestes condicions, el tribunal adoptarà les mesures necessàries d'adaptacions de temps i mitjans que seran publicades en la seu electrònica d'aquest ajuntament.  
Les dades personals incloses en la instància de participació seran tractades únicament per a la gestió del procés selectiu, és a dir per a la pràctica de les proves de selecció i les comunicacions que hagen de realitzar-se. Quan siga necessari publicar un acte administratiu que continga dades personals es publicarà de la forma que determina la disposició addicional setena de la Llei orgànica 3/2018, de 5 de desembre, de protecció de dades personals i garantia dels drets digitals. L'Ajuntament serà el responsable del tractament d'aquestes dades.  
La documentació a presentar serà:  
- Instància a través de formulari electrònic disponible en la seu electrònica de l'Ajuntament de Sedaví, degudament emplenada i signada.  
  
- Relació de mèrits baremables segons la fase de concurs descrita en la base setena d'aquesta convocatòria, de conformitat amb l'annex I, el qual estarà disponible en la seu electrònica de l'Ajuntament de Sedaví (PDF).  
- Documentació acreditativa dels requisits per a participar en el procés selectiu (titulació).  
- Documentació acreditativa dels mèrits a valorar juntament amb un índex ordenat d'aquests, de conformitat amb el que s'estableix en les presents bases.  
- Documentació acreditativa de la discapacitat, si és el cas.  
De conformitat amb l'article 5.1 de l'Ordenança fiscal reguladora de les taxes per concurrència a les proves selectives per a l'ingrés de personal, s'haurà d'abonar una taxa de 35 - per a poder participar en aquest procés selectiu. No obstant això, aquesta quantia podrà veure's reduïda en algun dels següent supòsits, de conformitat amb l'article 5.2 de la citada ordenança:  
«A) Es troben exempts de pagament els subjectes passius que figuren com a demandants d'ocupació en l'INEM amb una antiguitat mínima de sis mesos, referida a la data de publicació de la convocatòria de les proves selectives en el (BOP o BOE), i que no siguen perceptors de cap mena de prestació o subsidi. Per a l'aplicació d'aquesta exempció el subjecte passiu haurà d'acreditar, en el moment de presentar la sol·licitud d'inscripció, la condició de demandant d'ocupació.  
B) Quan el subjecte passiu siga una persona amb un grau de discapacitat igual o superior al 33 % s'aplicarà una reducció del 50 % sobre les tarifes recollides en el punt 1 del present article. Per a l'aplicació d'aquesta tarifa el subjecte passiu haurà d'acreditar el seu grau de discapacitat mitjançant la presentació del certificat oficial vigent en la data de publicació de la convocatòria de les proves selectives en el (BOP o BOE) en el moment de presentar la sol·licitud d'inscripció i la còpia de l'autoliquidació ingressada.  
C) Quan el subjecte passiu siga membre d'una família nombrosa s'aplicarà una reducció del 20 per cent sobre les tarifes recollides en el punt primer d'aquest article. La condició de membre d'una família nombrosa s'acreditarà mitjançant la presentació de títol en vigor expedit per la Generalitat Valenciana en el moment de presentar la sol·licitud d'inscripció.»  
El pagament de la corresponent taxa es realitzarà durant el procediment de presentació d'instàncies, en el pas corresponent al pagament de taxes, el qual serà perceptiu formalitzar a fi de poder continuar amb la presentació de sol·licituds per a participar en el procés selectiu.  
Tots els documents presentats en la instància seran signats digitalment durant el procés telemàtic de presentació i és obligatori realitzar, abans de fer-ne el registre, la signatura electrònica mitjançant el certificat digital admés segons l'article 10 de la Llei 39/2015, d'1 d'octubre, del procediment administratiu comú de les administracions públiques.  
  
  
Cinquena. Admissió d'aspirants  
Expirat el termini de presentació de sol·licituds (instància formalitzada telemàtica, degudament emplenada i signada), la Junta de Govern Local dictarà una resolució en el termini de quinze dies hàbils, en què declararà aprovada la llista provisional d'admesos i exclosos. En aquesta resolució, que es publicarà en el Diari Oficial de la Generalitat Valenciana i en la seu electrònica d'aquest ajuntament, s'assenyalarà un termini de cinc dies hàbils per a esmena.  
Transcorregut el termini d'esmena, la Junta de Govern Local aprovarà la llista definitiva de persones aspirants admeses i excloses, que es publicarà en el Diari Oficial de la Generalitat Valenciana i en la seu electrònica d'aquest Ajuntament.  
  
Sisena. Tribunal qualificador  
D'acord amb el que s'estableix en l'article 60 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.  
El personal d'elecció o de designació política, el funcionariat interí i el personal eventual no poden formar part dels òrgans de selecció.  
  
La pertinença als òrgans de selecció és sempre a títol individual, no es pot ostentar en representació o per compte de ningú.  
  
La composició del tribunal qualificador és la següent:  
  
Càrrec Identitat  
Presidència Secretari general de la corporació.  
Suplència Presidència Interventor general de la corporació.  
Vocalies Tres empleats públics de l'Administració local o autonòmica, del mateix grup/sugbrup o superior a la requerida i preferentment en les funcions de l'objecte de la convocatòria.  
Suplència Vocalies Tres empleats públics de l'Administració local o autonòmica, del mateix grup/sugbrup o superior a la requerida i preferentment en les funcions de l'objecte de la convocatòria.  
Secretària Tècnic de l'administració general del departament de Secretària de l'Ajuntament de Sedaví.  
Suplència Un empleat públic de l'Administració local o autonòmica, del mateix grup/sugbrup o superior a la requerida i preferentment de l'Ajuntament de Sedaví.  
  
El tribunal no podrà constituir-se ni actuar sense l'assistència de més de la meitat dels seus membres titulars o suplents, havent d'estar en tot moment la Presidència i la Secretaria.  
El tribunal podrà disposar la incorporació a la seua labor en el procés selectiu de personal assessor especialista, en aquelles proves que consideren necessari i/o per a aquells aspectes concrets del procés selectiu degut a l'especialització tècnica del treball a realitzar. La seua funció se circumscriu a un mer assessorament, és a dir, actuen amb veu, però sense vot, no participen en la presa de decisions del tribunal. El personal assessor haurà de guardar sigil i confidencialitat sobre les dades i assumptes sobre els quals tinguen coneixement a conseqüència de la seua col·laboració en el tribunal.  
El tribunal podrà designar personal col·laborador per al desenvolupament de les proves, que actuarà sota la seua direcció, quan la complexitat del procés selectiu ho aconselle.  
L'abstenció i recusació dels membres del tribunal serà de conformitat amb els articles 23 i 24 de la Llei 40/2015, d'1 d'octubre, de règim jurídic del sector públic.  
El tribunal queda facultat per a resoldre els dubtes o incidències que se susciten, així com per a dictar les resolucions que es consideren oportunes per a la bona marxa del procés de referència en tot allò que no preveuen aquestes bases, i s'hi aplica la normativa local i autonòmica en matèria d'accés a la funció pública.  
Les actuacions del tribunal poden ser impugnades mitjançant recurs d'alçada davant la Presidència, en el termini d'un mes a comptar des que aquestes es feren públiques, d'acord amb l'article 121 de la Llei 39/2015 del 30 d'octubre, del procediment administratiu comú de les administracions públiques. Per a la resolució del recurs, la Presidència sol·licitarà un informe a l'òrgan de selecció que, si és el cas, es tornarà a constituir a aquest efecte.  
  
Setena. Sistema de selecció i desenvolupament dels processos  
Procediment de selecció: concurs.  
El sistema selectiu serà el de concurs de valoració de mèrits.  
Valoració de mèrits. La qualificació màxima d'aquesta fase serà de 100 punts.  
Els mèrits al·legats per les persones aspirants hauran d'haver sigut obtinguts o computats fins a la data de finalització del termini de presentació de sol·licituds. La forma d'acreditació és mitjançant l'aportació de l'informe de vida laboral emés per Tresoreria de Seguretat Social, juntament amb certificats de serveis prestats i/o contractes de treball. En cas de no aportar tots dos documents no es podrà valorar l'experiència professional.  
Per a valorar els mèrits acreditats per les persones aspirants, es tindrà en compte el següent:  
A. Experiència professional: fins a un màxim de 60 punts.  
Es valoraran els serveis previs que s'acrediten mitjançant certificació expedida pel corresponent registre de personal, excepte en el cas d'aquells prestats a l'Ajuntament de Sedaví, on bastarà amb una declaració en la qual s'indique lloc ocupat i període d'acompliment.  
  
- Experiència en places de l'Ajuntament de Sedaví, tant com personal laboral com funcionari, pertanyents al mateix subgrup de titulació i amb les funcions corresponents al cos, escala, categoria o equivalent, al qual pertany la plaça que es convoca, a raó de 0,40 punts per mes sencer treballat (no es valorarà la fracció).  
  
- Experiència com a funcionari públic o personal laboral, a raó de 0,20 punts per cada mes complet (no es valora la fracció) de serveis públics en la mateixa entitat Ajuntament de Sedaví, en altres llocs de treball diferents en la plaça objecte de la convocatòria.  
- Experiència en places d'altres administracions, pertanyents al mateix subgrup de titulació i amb les funcions corresponents al cos, escala, categoria o equivalent, al qual pertany la plaça que es convoque, a raó de 0,14 punts per mes sencer treballat (no se'n valora la fracció).  
  
- Experiència en places d'altres administracions, pertanyents a diferent subgrup de titulació i amb les funcions corresponents al cos, escala, categoria o equivalent, al qual pertany la plaça que es convoque, a raó de 0,07 punts per mes sencer treballat (no se'n valora la fracció).  
  
La justificació del treball efectuat en l'Administració es realitzarà mitjançant certificat de serveis prestats, expedit per l'òrgan competent, en el qual haurà d'especificar la categoria professional. S'acompanyarà d'un informe de vida laboral emés per la Tresoreria de la Seguretat Social, amb expressió del grup de cotització dels períodes cotitzats.  
  
B. Altres mèrits: fins a un màxim de 40 punts.  
Es valoraran els següents aspectes:  
B.1. Titulacions: fins a un màxim de 10 punts, sota el següent criteri:  
  
Haurà d'acreditar-se mitjançant l'acreditació del corresponent títol o certificat.  
Per la possessió de titulacions acadèmiques o professionals oficials de nivell igual o superior, diferents a la requerida per a l'accés al cos, escala o categoria corresponent:  
- Títol de doctor o equivalent: 2,5 punts  
- Títol de màster oficial: 2,5 punts  
- Títol de grau universitari o equivalent: 2,5 punts  
- Títol de tècnic superior o equivalent: 2,5 punts  
- Títol batxiller, tècnic mitjà o equivalent: 2,5 punts  
B.2. Superació d'exàmens: fins a un màxim de 5 punts, sota el següent criteri:  
Per haver superat algun dels exercicis per a l'accés a aquest cos, escala o categoria a la qual desitja accedir en el municipi de Sedaví: 2,5 punts per cada exercici.  
B.3. Formació contínua: fins a un màxim de 23 punts, per haver concorregut amb aprofitament a cursos de formació i perfeccionament relacionats directament amb el lloc de treball, convocats o homologats per organismes i centres oficials sota el següent criteri:  
  
- De 100 hores o més: 5 punts per curs.  
- De 75 a 99 hores: 4 punts per curs.  
- De 50 a 74 hores: 3 punts per curs.  
- De 25 a 49 hores: 2 punts per curs.  
- De 10 a 24 hores: 1 punt per curs.  
No es computaran els cursos de menys de 10 hores ni tampoc la mera assistència a jornades, ni s'acumularan cursos de duració inferior a les 10 hores.  
Els cursos s'acreditaran mitjançant el corresponent certificat, que obligatòriament haurà d'indicar la denominació del curs, les matèries, i hores de duració.  
B.4. Coneixement del valencià: fins a un màxim de 2 punts, sota el següent criteri:  
Es puntua tan sols el nivell més alt, que s'ha d'acreditar mitjançant el corresponent certificat, de conformitat amb l'Ordre 7/2017, de 2 de març, de la Conselleria d'Educació, Investigació, Cultura i Esport (publicada en el DOGV núm. 7993, de data 06.03.2017), amb la següent relació:  
- Nivell A2: 0,40 punt (equiv. JQCV «oral»).  
- Nivell B1: 0,80 punts (equiv. JQCV «elemental»).  
- Nivell B2: 1,20 punts  
- Nivell C1: 1,60 punts (equiv. JQCV «mitjà»).  
- Nivell C2: 2,00 punts (equiv. JQCV «superior»).  
El tribunal no valorarà els mèrits que no estiguen acreditats en la forma descrita en cada convocatòria específica. En cap cas es valoraran mèrits no al·legats o no acreditats en termini. Conforme a la Resolució de la Secretaria d'Estat de Funció Pública:  
- Els mèrits relatius als serveis prestats en la mateixa administració hauran d'al·legar-se amb indicació dels períodes de prestació de serveis, la qual cosa serà comprovada pel Departament de Personal.  
- Els serveis prestats en altres administracions s'acreditaran mitjançant còpia autèntica del certificat expedit per l'òrgan corresponent.  
  
- Els mèrits per cursos de formació i especialització realitzats s'acreditaran mitjançant còpia autèntica de la titulació corresponent.  
- Els mèrits per títols acadèmics s'acreditaran mitjançant la presentació de la còpia autèntica de la titulació corresponent.  
- Els exercicis superats en els anteriors processos selectius de la categoria convocada al·legats per les persones interessades seran comprovats per les unitats de personal competents, sense que siga necessària la presentació de cap document acreditatiu per les persones aspirants.  
  
Huitena. Actes del tribunal i qualificació  
8.1. Actes del tribunal qualificador.  
La secretaria de l'òrgan de selecció estendrà acta de totes les sessions que celebre. Es publicarà un anunci amb un extracte d'aquestes, sempre que afecten els participants, en la seu electrònica de l'Ajuntament de Sedaví i es concedirà un termini de cinc dies hàbils per a la presentació d'al·legacions; aquestes al·legacions hauran de presentar-se mitjançant registre general d'entrada de manera telemàtica.  
8.2. Qualificació.  
La puntuació de tots els mèrits serà de màxim 100 punts, i resultaran eliminats els aspirants que no arriben a 50 punts.  
La qualificació final serà la suma dels punts obtinguts en la fase de concurs.  
En cas d'empat en les puntuacions finals es dirimirà, en primer lloc, a favor de la persona amb major antiguitat en el lloc de treball adscrit a la plaça convocada i objecte de la convocatòria.  
Si persistira l'empat es dirimirà pel següent ordre rigorós:  
- Major puntuació en el mèrit de l'experiència professional (sumades, si és el cas, les puntuacions obtingudes en els diversos subapartats).  
  
- Major puntuació en punt b.1) de fase de valoració de mèrits (titulació).  
- Major puntuació en punt b.2) de fase de valoració de mèrits (superació exàmens).  
- Major puntuació en punt b.3) de fase de valoració de mèrits (formació)  
- Major puntuació en punt b.4) de fase valoració de mèrits (valencià).  
En cas de persistir l'empat es dirimirà per sorteig.  
  
Novena. Relació de persones aprovades, acreditació de requisits exigits i nomenament  
Una vegada acabada la qualificació de les persones aspirants, el tribunal farà pública la relació d'aspirants per ordre de puntuació en la seu electrònica d'aquest ajuntament.  
Les persones aspirants proposades acreditaran davant l'Administració, dins del termini de deu dies hàbils des que es publiquen en el Diari Oficial de la Generalitat Valenciana i en la seu electrònica d'aquest ajuntament, els documents justificatius de les condicions de capacitat i requisits exigits en la convocatòria.  
Les persones que, dins del termini indicat, i excepte els casos de força major, no presentaren la documentació o d'aquesta es deduïra que manquen d'algun dels requisits exigits, no podran ser nomenades, i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat en les seues sol·licituds de participació.  
L'Alcaldia haurà de nomenar funcionària la persona aspirant proposada. El nomenament esmentat es publicarà en el Diari Oficial de la Generalitat Valenciana, Boletín Oficial del Estado i en la seu electrònica d'aquest ajuntament. Una vegada publicat el nomenament de funcionària, aquesta haurà de prendre possessió i incorporar-se.  
En el cas de personal laboral, es procedirà a la formalització del corresponent contracte de treball i la incorporació al lloc de treball dins del termini que s'establisca. Podrà establir-se la superació del període de prova que corresponga d'acord amb la normativa laboral, amb la qual cosa es culmina el procés i el treballador adquirirà la condició d'empleat públic.  
Formalitzat el contracte s'haurà de comunicar a l'oficina pública d'ocupació que corresponga, en el termini dels deu dies següents a la seua concertació; així mateix, s'haurà d'informar a la representació legal dels treballadors, mitjançant lliurament d'una còpia bàsica dels contractes subscrits.  
  
Desena. Constitució i funcionament de borsa d'ocupació  
Es preveu per a les persones que no superen el procés selectiu, la inclusió en borses de personal funcionari interí o de personal laboral temporal específiques, o la integració en borses ja existents.  
En aquestes borses s'integraran els candidats que han participat en el procés selectiu corresponent, no l'han superat, però hi han obtingut la puntuació de 50 punts. Els candidats que ja formaren part d'aquestes borses conservaran el seu lloc d'origen en aquestes. Els nous candidats que no formaren part de la borsa per participar en el procés selectiu anterior s'inclouran al final d'aquesta, ordenats en ordre descendent per la puntuació obtinguda en el present procés selectiu. En cas que no hi haguera borsa, l'ordre que s'establirà serà descendent, és a dir, començarà la borsa amb l'aspirant que haja obtingut major puntuació en ordre descendent, i així successivament.  
  
Les crides es realitzaran respectant l'ordre de prelació que estarà determinat per la suma de la puntuació obtinguda que s'establisca en la convocatòria de la borsa corresponent.  
L'ordre de crida de les persones aspirants inscrites en la borsa en aquest ajuntament serà per: crida al primer aspirant disponible de la llista.  
La renúncia inicial a una oferta de treball, o la renúncia durant la vigència del contracte, no donaran lloc a l'exclusió de la borsa, però ocasionarà un canvi de lloc de la plaça, dins d'aquesta, i passarà a ocupar l'últim lloc com a integrant de la borsa.  
Són causes que justifiquen la renúncia a una oferta de treball i que impliquen el manteniment dins de la borsa de treball:  
- Estar en situació d'ocupat, prestant serveis a l'Ajuntament com a personal contractat, en qualsevol de les formes admeses en dret, laboral o funcionari interí.  
- Estar en situació de suspensió per accident, baixa per malaltia, intervenció quirúrgica, internament hospitalari, maternitat, embaràs d'alt risc i situació de risc o necessitat acreditada per facultatiu que exigisca la lactància natural de menors de nou mesos. L'acreditació documentada de la finalització de tal circumstància donarà lloc a la reposició en el mateix lloc de l'ordre de llista en les borses de treball en què es trobarà la persona afectada.  
- Exercici de càrrec públic representatiu que impossibilite l'assistència al treball.  
Aquesta borsa de treball estarà vigent fins que se'n constituïsca una nova que la substituïsca.  
La borsa degudament actualitzada es trobarà publicada de manera permanent en la seu electrònica municipal.  
  
Onzena Incompatibilitats  
Les persones aspirants proposades quedaran subjectes, si és el cas, al compliment de les prescripcions contingudes en la Llei 53/1984, de 26 de desembre, sobre incompatibilitats del personal al servei de les administracions públiques, i altra normativa aplicable.  
  
Dotzena. Recursos i desistiment  
Les presents bases i convocatòria podran ser impugnades de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques.  
Contra la convocatòria i les seues bases, que esgoten la via administrativa, es podrà interposar per les persones interessades un recurs de reposició en el termini d'un mes davant l'Alcaldia, previ al contenciós administratiu en el termini de dos mesos davant el Jutjat Contenciós Administratiu de València, a partir de l'endemà de publicació del seu anunci en el Diari Oficial de la Generalitat Valenciana (art. 46 de la Llei 29/1998, de 13 de juliol, reguladora de la jurisdicció contenciosa administrativa).  
Si s'optara per interposar el recurs de reposició potestatiu, no es podrà interposar el recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjudici que es puga exercir qualsevol altre recurs que s'estime pertinent.  
En qualsevol moment, sempre abans de la publicació de la llista provisional de persones admeses i excloses, la Presidència podrà modificar o deixar sense efecte la convocatòria o convocatòries mitjançant l'adopció de resolució, degudament motivada, de desistiment del procediment.  
  
Tretzena. Normativa aplicable  
Per al que no preveuen aquestes bases s'estarà al que es disposa en el que resulte aplicable en cada cas:  
- Reial decret legislatiu 5/2015, de 30 d'octubre pel qual s'aprova el text refós de l'Estatut Bàsic de l'Empleat Públic (TREBEP).  
  
- Llei 7/1985, de 2 d'abril, reguladora de les bases de règim local. (LRBRL).  
- Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local  
  
- Reial decret 896/1991, de 7 de juny, pel qual s'estableixen les regles bàsiques i els programes mínims a què que ha d'ajustar-se el procediment de selecció dels funcionaris d'Administració local, amb l'abast ?bàsic- de la disposició final primera (RDPM).  
- Llei 4/2021, de 16 d'abril, de la funció pública valenciana (LFPV).  
- Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
- Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
- Reial decret 364/1995, de 10 de març, pel qual s'aprova el Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat.  
  
- Resolució de la Secretaria d'Estat de Funció Pública sobre les orientacions per a la posada en marxa dels Processos d'Estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
  
Catorzena. Informació sobre protecció de dades personals. Llei orgànica 3/2018 de 7 de desembre. (LOPDGDD).  
L'Ajuntament de Sedaví és responsable del tractament de les dades personals, al qual poden dirigir-se mitjançant carta a aquest domicili o seu electrònica. La finalitat del tractament de les dades és la gestió dels assumptes relacionats amb els processos de selecció de personal per part del Departament de Personal de l'Ajuntament de Sedaví.  
  
Aquest tractament elabora perfils sobre la base de les proves selectives realitzades, els quals poden ser objecte de tractament automatitzat per a determinar persones admeses o excloses del procés. Les dades personals, així com les qualificacions o avaluacions obtingudes en el procés de selecció podran ser publicades per l'Ajuntament de Sedaví sobre la base del principi de transparència que regeix aquests processos. Així mateix, aquestes dades poden ser cedides a les administracions públiques la intervenció de les quals poguera ser necessària per a la tramitació o control d'aquests assumptes, a les entitats el concurs de les quals siga necessari en la tramitació d'aquests i en la resta dels supòsits previstos per la llei.  
La legitimació per a realitzar aquest tractament està basada en l'exercici de poders públics conferits a qui és responsable del tractament o compliment d'una obligació legal aplicable a la persona responsable del tractament. Les dades personals seran conservades durant el període establit pel tractament, la legislació i els requeriments aplicables a la conservació d'informació per part de l'Administració pública. L'Ajuntament de Sedaví podrà verificar telemàticament les dades necessàries per a acreditar la identitat o el compliment d'altres requeriments, requisits o condicions de la convocatòria (llevat que la persona interessada s'opose expressament, i en aquest cas haurà d'aportar fotocòpies dels documents pertinents), sense perjudici de la sol·licitud d'aportació de documents que l'Ajuntament puga dirigir-li a la persona interessada.  
  
No es realitzen transferències internacionals de dades.  
Drets: Les persones interessades poden exercir els seus drets d'accés, rectificació, supressió, oposició, limitació del tractament, portabilitat i (si és el cas) retirada del consentiment prestat, dirigint una sol·licitud a l'Ajuntament de Sedaví, acompanyada d'un document acreditatiu de la seua identitat, bé a través d'instància en seu electrònica o correu postal al Registre d'entrada.  
Així mateix, les persones interessades poden dirigir-se a l'Autoritat de Control per a reclamar els seus drets.  
  
  
ANNEX I  
Relació de mèrits a acreditar  
  
Cognoms Nom DNI  
  
   
  
  
  
Llistat numerat de documents presentats per a acreditar els mèrits en la fase de concurs.  
  
1.   
2.   
3.   
4.   
5.   
6.   
7.   
8.   
9.   
10.   
11.   
12.   
13.   
14.   
15.   
16.   
17.   
18.   
19.   
20.   
21.   
22.   
23.   
24.   
25.   
26.   
27.   
28.   
29.   
30.   
31.   
32.   
33.   
34.   
35.   
36.   
37.   
38.   
39.   
  
  
Sedaví, 28 de novembre de 2022.- L'alcalde: José Francisco Cabanes Alonso.